Hostovické lúky

Hostovické lúky je prírodná rezervácia v správe štátnej ochrany prírody Východné Karpaty.

Nachádza sa v katastrálnom území obce Hostovice v okrese Snina v Prešovskom kraji. Územie bolo vyhlásené v roku 1980 na rozlohe 4,6861 ha a naposledy novelizované v roku 1993. Ochranné pásmo nebolo určené. Je súčasťou CHKO Východné Karpaty. Na území rezervácie platí 4. stupeň ochrany.

Predmetom ochrany sú: Zriedkavé vlhkomilné nivné lúčne až slatinné spoločenstvá v poľnohospodárskej krajine Nízkych Beskýd. Výskyt chránených a ohrozených druhov rastlín a živočíchov. Najväčší masový výskyt kosatca sibírskeho (Iris sibirica) na Slovensku.

Galéria

Referencie

Iné projekty

Externé odkazy 
 
 Chránené územia, Štátna ochrana prírody Slovenskej republiky

Zdroj 

Prírodné rezervácie v Prešovskom kraji
Chránené územia v okrese Snina
Hostovice